Diari Oficial de la Generalitat Valenciana


Sumari del DOGV 1987, del 18-03-1993 (1993/827437)

ORDRE de 4 de febrer de 1993, del Conseller de Treball i Afers Socials, per la qual prorroga beques a favor de disminuïts.
--------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/04/(4)/dof/vci/html**

### Dades del document

Número de DOGV
:   1987

Data del DOGV
:   18-03-1993

Secció del DOGV
:   DISPOSICIONS GENERALS

Número del document
:   1993/827437


Data del document
:   04-02-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 4 de febrer de 1993, del Conseller de Treball i Afers Socials, per la qual prorroga beques a favor de disminuïts.  
Entre els objectius d'aquesta Conselleria de Treball i Afers Socials figura el de contribuir al benestar d'aquells sectors de població que presenten greus mancances personals o socials. Això suposa que siga d'interés preferent el suport a persones sotmeses a greus dificultats a fi de facilitar el seu accés als recursos mínims necessaris.  
A l'empara del que disposa el Decret 210/1985, de 30 de desembre, del Consell de la Generalitat Valenciana, es tramitaren i concediren beques per a disminuïts atesos en centres especialitzats, i foren prorrogades aquestes beques en anys successius en virtut de sengles ordres de la Conselleria de Treball i Seguretat Socials fins 1992.  
Per això, i com que per a aquest exercici resulta aconsellable renovar les beques concedides, es fa necessària l'aprovació d'aquesta ordre de prórroga de beques per a disminuïts atesos en centres especialitzats per a l?exercici 1993.  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Article primer  
Prorrogar per a l'any 1993 les beques que foren reconegudes en l'any 1986, i prorrogades en anys successius als disminuïts atesos en centres especialitzats a l'empara del que disposa l'article 8 del Decret 210/1985, de 30 de desembre, a càrrec de la línia de subvenció 503.961.93.  
Article segon  
Les sol·licituds de prórroga es formalitzaran mitjançant instàncies segons el model oficial, subscrites pel director del centre corresponent.  
Article tercer  
1. La presentació de les sol·licituds i de la documentació que es requereix, es farà als serveis territorials de l'Institut Valencià de Serveis Socials de la província on residesca el sol·licitant, sense perjudici del que dispose l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació serà de 30 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.  
3. Després de rebre les sol·licituds, les àrees territorials de l'Institut Valencià de Serveis Socials les verificaran. Quan la sol·licitud no complia els requisits assenyalats en l'article 40 de la Llei de Règim Jurídic de les Administracions Públiques i del Procediment Administratiu Comú, es requerirà l'interessat perquè esmene la falta, amb la indicació que, si no ho fa així, perdrà els drets derivats de la petició i s'arxivarà l'expedient sense més tràmit.  
4. El termini màxim per a fer el tràmit i resoldre les sol·licituds serà de 6 mesos comptadors des de la data d'acabament del termini de presentació d'instàncies fixat en aquesta ordre. Si no es dicta la resolució expressa en aquest termini, es considerarà desestimada la sol·licitud formulada.  
5. Serà competència dels caps d'àrea territorial de l'Institut Valencià de Serveis Socials la resolució de les sol·licituds que es formulen d'acord amb el que preveu aquesta ordre.  
6. Contra la resolució, expressa o presumpta, del cap de l'àrea territorial de l'Institut Valencià de Serveis Socials, que no esgota la via administrativa, s'hi podrà interposar recurs administratiu ordinari en el termini d'un mes davant el Director de l'Institut Valencià de Serveis Socials, d'acord amb el que disposa el capítol III del títol VII de la Llei 30/1992, de Règim Jurídic de les Administracions Públiques i del Procediment Administratiu Comú. .  
En tot cas, per a la interposició d'aquest recurs contra les resolucions presumptes, caldrà que amb caràcter previ l'interessat acredite l'eficàcia de l'acte presumpte d'acord amb el que disposa l'article 44 de la Llei 30/19 92, de Règim Jurídic de les Administracions Públiques i del Procediment Administratiu Comú.  
DISPOSICIO FINAL  
La validesa de la prórroga a que fa referència aquesta ordre, s'entendrà que fa referència al període comprés entre l'1 de gener i el 31 de desembre de 1993.  
València, 4 de febrer de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI